Diari Oficial de la Generalitat Valenciana


Sumari del DOGV 3472, del 13-04-1999 (1999/2607)

Bases de la convocatòria per a proveir en propietat una plaça de professor/a de Música, especialitat dolçaina.
--------------------------------------------------------------------------------------------------------------

### Dades del document

Número de DOGV
:   3472

Data del DOGV
:   13-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2607


Data del document
:   03-03-1999

Organisme emissor
:   Ajuntament de València

Tipus de document
:   Convocatòria

Descriptors 

:   * València
    * música
    * concurs administratiu
    * administració local

Bases de la convocatòria per a proveir en propietat una plaça de professor/a de Música, especialitat dolçaina. [1999/X2607]
  
El Ple de l'Ajuntament de València, en la sessió del dia 24 d'abril de 1998, aprovà les següents:
  
Bases que regiran la convocatòria per a proveir en propietat una plaça de professor/a de Música, especialitat dolçaina.
  
És objecte d'aquestes bases, aprovades pel Ple de la Corporació el dia 24 d'abril de 1998, la provisió en propietat d'una plaça de professor/a de Música, especialitat dolçaina, de l'escala d'administració especial, subescala tècnica, classe superior, grup A de titulació, de l'article 25 de la Llei 30/1984, de 2 d'agost.
  
El procediment selectiu serà el d'oposició lliure.
  
Normes generales
  
Pimera. Places màximes que s'han de proveir
  
El tribunal no podrà declarar que ha superat el procés selectiu un nombre d'aspirants superior al de places convocades.
  
Segona. Requisits dels aspirants
  
Per a ser admès al present procés selectiu per a accés a la funció pública local, serà necessari:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels altres Estats Membres de la Unió Europea, tenir la nacionalitat d'un país membre d'aqueixa o la de qualsevol d'aquells estats als quals, en virtut de tractats internacionals establerts per la Unió Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Unió Europea.
  
b) Tenir complits els 18 anys d'edat i no excedir de 55 anys.
  
c) Estar en possessió del títol de Professor Superior de Música o equivalent, o en condicions d'obtenir-lo en la data en què finalitze el termini de presentació d'instàncies. En tot cas l'equivalència haurà de ser aportada per l'aspirant, mitjançant certificació expedida a l'efecte per l'administració competent en cada cas.
  
d) Posseir la capacitat física i psíquica necessària per a l'exercici de les funcions dels llocs de treball afectats.
  
e) No haver estat separat, mitjançant expedient disciplinari, del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Tercera. Forma i termini de presentació d'instàncies
  
Les instàncies sol·licitant prendre part en aquesta convocatòria s'adreçaran a l'alcaldessa-presidenta de l'Ajuntament de València, i es presentaran al seu registre general d'entrada, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, per a la qual cosa es podrà utilitzar la instància model que serà facilitada per l'Oficina d'Informació Municipal, sítia a la plaça de l'Ajuntament núm. 1, planta baixa, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància s'acompanyarà resguard de l'ingrés bancari en el compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 5.000 pessetes. Podrà acompanyar-s'hi, si convé, resguard del gir postal o telegràfic del seu abonament. Al resguard esmentat, s'hi haurà de fer constar la convocatòria a què correspon l'ingrés.
  
Els drets d'examen esmentats només seran retornats als qui no siguen admesos al procediment selectiu per manca d'algun dels requisits exigits per a prendre-hi part.
  
Alhora, s'acompanyarà a la instància una memòria, amb dues parts clarament diferenciades: la primera referent a la matèria pròpia de l'especialitat, i la segona referida a la seua pedagogia. La memòria haurà de presentar-se a doble espai, en paper DIN A-4, i l'extensió serà lliure.
  
Quarta. Admissió dels aspirants
  
Per tal de ser admès a les proves selectives, n'hi haurà prou que els aspirants manifesten en les seues instàncies reunir totes i cadascuna de les condicions exigides referides a la data d'expiració del termini de presentació d'instàncies i haver abonat els drets d'examen.
  
Expirat aquell, per resolució, en el termini d'un mes, ampliable en els supòsits previstos en la Llei 30/1992, es declararà aprovada la llista d'admesos i d'exclosos, la qual s'adoptarà en atenció a allò declarat pels aspirants i sense perjudici del que determina la base 9. La resolució esmentada, que es publicarà en el Butlletí Oficial de la Província, indicarà el termini de 10 dies per a subsanació de defectes pels aspirants exclosos. Alhora, en el termini esmentat, s'hi podrà presentar qualsevol reclamació pertinent per part de les persones interessades.
  
La publicació de la resolució esmentada serà determinant dels terminis, a efectes de possibles impugnacions o recursos.
  
Les errades de fet podran subsanar-se en qualsevol moment, d'ofici o a petició de la persona interessada.
  
Si no s'hi produeix cap reclamació, suggeriment o petició de subsanació, la resolució provisional esdevindrà definitiva automàticament. Altrament, resoltes les reclamacions i subsanacions, se'n donarà publicitat a través de la publicació en el BOP o notificant individualment els afectats directament.
  
Cinquena. Tribunal
  
El tribunal format per a la selecció, estarà integrat pels membres següents, tots ells amb veu i vot:
  
President titular: l'alcaldessa de la corporació.
  
President suplent: el regidor delegat de l'Àrea d'Administració General o membre de la corporació en qui delegue el president titular.
  
Secretari titular: el secretari general de la corporació.
  
Secretari suplent: el funcionari amb habilitació de caràcter nacional, subescala Secretaria, en qui delegue el secretari titular.
  
Vocals:
  
Titular: el regidor membre de la corporació designat a l'efecte, amb titulació igual o superior a la requerida per a la plaça que es convoca.
  
Suplent: el regidor membre de la corporació designat a l'efecte, amb titulació igual o superior a la requerida per a la plaça que es convoca.
  
Titular: un funcionari de carrera d'aquesta corporació, amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari de carrera d'aquesta corporació, amb titulació igual o superior a la requerida per a la plaça que es convoca i corresponent a la mateix àrea de coneixements.
  
Titular: un funcionari de carrera d'aquesta corporació, amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari de carrera d'aquesta corporació, amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari de carrera d'aquesta corporació, del grup A de titulació.
  
Suplent: un funcionari de carrera d'aquesta corporació, del grup A de titulació.
  
Titular: un funcionari de carrera d'aquesta corporació, del grup A de titulació, pertanyent a la mateixa àrea de coneixements.
  
Suplent: un funcionari de carrera d'aquesta corporació, del grup A de titulació, pertanyent a la mateixa àrea de coneixements.
  
Titular: un representant de l'administració del Consell, designat per la Conselleria de Presidència, amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Suplent: un representant de l'administració del Consell, designat per la Conselleria de Presidència, amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Titular: un funcionari de carrera d'aquesta corporació, membre d'alguna de les seccions sindicals representatives, amb titulació igual o superior a la requerida per a la plaça que es convoca.
  
Suplent: un funcionari de carrera d'aquesta corporació, membre d'alguna de les seccions sindicals representatives, amb titulació igual o superior a la requerida per a la plaça que es convoca.
  
En cas d'absència del president, titular o suplent, correspondrà ostentar la Presidència al vocal regidor.
  
El nomenament com a membre d'aquest tribunal es farà públic en el marc d'aquestes bases, per resolució d'Alcaldia, o acord de Comissió de Govern, si ho tingués delegat.
  
El tribunal no podrà constituir-se ni actuar sense l'assistència, pel cap baix, de la meitat dels seus membres, titulars o suplents indistintament.
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria primera de les recollides en aquell, tant respecte de les assistències dels membres del tribunal com dels seus assessors i col·laboradors.
  
Els membres del tribunal podran ser recusats pels aspirants, de conformitat amb allò previst en l'article 28 i 29 de la Llei 30/1992.
  
Sisena. Calendari
  
La data, l'hora i el lloc de realització del primer exercici de les proves selectives s'anunciarà en la publicació de la resolució que aprove la llista d'admesos i d'exclosos, a què es refereix la norma quarta anterior.
  
Una vegada començades les proves selectives, no serà obligatòria la publicació dels anuncis de realització següents dels altres exercicis en el Butlletí Oficial de la Província. Aquests anuncis hauran de fer-se públics pel tribunal al tauler d'anuncis de la corporació, amb 12 hores d'antelació al seu inici, si es tracta del mateix exercici, o de 24 si es tracta d'un nou exercici. En tot cas, des de la conclusió d'un exercici fins a l'inici del següent no podran transcórrer menys de 72 hores ni més de 45 dies naturals.
  
Setena. Ordre d'intervenció dels aspirants. Identificació
  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del seu dret a participar en el mateix exercici i en els successius, i quedaran exclosos, en conseqüència, del procediment selectiu. Es podrà examinar els aspirants afectats per aquestes circumstàncies, sempre que no haja finalitzat la prova corresponent o d'haver finalitzat, quan no s'entorpisca el desenvolupament de la convocatòria amb perjudici per a l'interés general o de tercers, en cas de força major degudament justificats i amb absoluta llibertat de criteri per part del tribunal.
  
L'ordre d'intervenció dels aspirants en aquells exercicis que no es poden realitzar conjuntament, serà l'alfabètic, que començarà per l'aspirant el primer cognom del qual comence per la lletra insaculada, d'acord amb el resultat del sorteig públic que tindrà lloc a l'efecte.
  
El tribunal podrà requerir en qualsevol moment els aspirants que acrediten la seua identitat, per a la qual cosa hauran d'anar-hi proveïts del document nacional d'identitat.
  
Vuitena. Relació d'aprovats
  
Finalitzades les proves selectives, el tribunal farà pública la relació d'aspirants aprovats, si n'hi hagués, per ordre de puntuació assolida, i elevarà la relació esmentada a l'òrgan competent, i remetrà alhora l'acta de l'última sessió, sense que puguen declarar que ha superat el present procediment selectiu un nombre d'aspirants superior al de places convocades.
  
Novena. Presentació de documents
  
Els aspirants proposats pel tribunal hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma segona d'aquesta convocatòria.
  
Els aspirants que tinguen la condició de funcionaris de carrera quedaran exempts de justificar documentalment les condicions generals a què es refereix la base 2 que ja haguessen estat provades per a obtenir el seu anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els qui dins del termini indicat, i tret de força major, no presentaren la documentació, o d'aquesta es deduís que manquen d'algun dels requisits exigits, no podran ser nomenats funcionaris, cosa que donarà lloc a la invalidesa de l'actuació de l'interessat i a la nul·litat subsegüent dels actes del tribunal respecte d'aquest, sense perjudici de la responsabilitat en què poguessen haver incorregut per falsedat en la seua instància.
  
En el supòsit que l'aspirant fóra exclòs per no-presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos, a aquells que havent superat les proves, n'estiguen fora pel límit establert en la norma primera.
  
Els qui superen les proves selectives acreditaran els seus coneixements de valencià mitjançant la presentació dels certificats, diplomes o títols que hagen estat homologats per la Generalitat Valenciana. Els qui no puguen acreditar els coneixements esmentats, quedaran compromesos a la realització dels cursos de perfeccionament que s'organitzen amb aquesta finalitat.
  
Deu. Nomenament
  
Complits els requisits precedents, s'efectuarà el nomenament dels aspirants proposats, els quals hauran de prendre possessió del càrrec en el termini de 30 dies, comptadors des de l'endemà del dia en què els siga notificat el nomenament.
  
Onze. Incidències
  
El tribunal queda autoritzat per a resoldre els dubtes que s'hi presenten i prendre els acords necessaris per al bon ordre del procés selectiu en tot allò no previst en aquestes bases.
  
Dotze. Normativa i recursos
  
12.1 La convocatòria es regirà, en allò no previst per aquestes bases, per la normativa bàsica estatal sobre Funció Pública inclosa en la Llei 30/1984, de 2 d'agost, modificada per la Llei 22/1993, de 29 de desembre, en el Text refós aprovat per Reial Decret legislatiu 781/1986, de 18 d'abril; Reial Decreto 896/1991, de 7 de juny, així com per la normativa autonòmica valenciana sobre Funció Pública, Decret 69/1986, de 2 de juny, i d'altres normes reglamentàries.
  
12.2 Contra aquestes bases, l'acord aprovatori de les quals és definitiu en la via administrativa, podrà interposar-se pels interessats legitimats recurs contenciós administratiu davant de la Sala Contenciosa Administrativa del tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació de l'extracte d'aquests en el Boletín Oficial del Estado. Com a requisit previ per a la interposició del recurs esmentat, s'haurà d'efectuar la comunicació prèvia d'aquesta interposició a l'òrgan administratiu municipal autor de l'acte, segons exigeix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici que puga exercir-se qualsevol altre recurs o acció procedent.
  
12.3 Contra tots els actes administratius definitius que es deriven de les bases podran ser interposats pels interessats els oportuns recursos en els casos i en la forma establerts en la Llei 30/1992, de Règim Jurídic de les Administracions Públiques i del Procediment Administratiu Comú, i en la Llei Reguladora de la Jurisdicció Contenciosa Administrativa de 1956.
  
12.4 Si tingués entrada al·legació, suggeriment, reclamació o petició de revisió per escrit sobre la puntuació atorgada pel tribunal, o altra circumstància relativa al desenvolupament de les proves durant els 5 dies següents a la publicació de les puntuacions de cada prova o exercici, el tribunal decidirà sobre aquestes en la sessió següent, i ho ressenyarà en l'acta corresponent, tot això sense perjudici d'allò establert en aquesta base 12 respecte a la interposició de recursos, que es regirà per les normes generals sobre procediment i règim jurídic de les administracions públiques.
  
Tretze. Publicació
  
Aquestes bases es publicaran en el BOP i en el DOGV, y l'anunci de la convocatòria en extracte en el Boletín Oficial del Estado.
  
Normes específiques
  
Primera. Qualificació dels exercicis
  
Es qualificarà cada un dels exercicis que figuren en el corresponent annex fins a un màxim de 10 punts, i seran eliminats els aspirants que no assolisquen un mínim de 5 punts en cadascun.
  
El tribunal qualificador queda facultat per a la determinació del nivell mínim exigit per a l'obtenció de les qualificacions esmentades, de conformitat amb el sistema de valoració que s'adopte en cada prova.
  
Segona. Qualificació definitiva
  
La qualificació definitiva dels aspirants que haguessen superat els exercicis, estarà determinada per la suma de les qualificacions parcials. En els supòsits de puntuacions iguals, els empats es resoldran atenent a la major puntuació obtinguda en l'exercici pràctic; en cas de persistir l'empat s'atendrà a la puntuació del primer exercici i, posteriorment, a la puntuació del segon exercici i, si malgrat tot encara persistia, es resoldrà a favor de l'aspirant de major edat.
  
Annex
  
Exercicis
  
Primer exercici. De caràcter obligatori i eliminatori.
  
Subdividit en tres parts:
  
1r. Interpretació de l'obra, amb acompanyament de tabal, Villanesca, de Francisco LLácer Pla, i de l'obra per a dolçaina Solo Tríptic per a dolçaina, anònima. Per a la primera obra l'aspirant hi haurà de concórrer amb el seu propi acompanyant de tabal.
  
Per a la realització d'aquesta primera prova, les obres seran facilitades per la Secció d'Accés a la Funció Pública del Servei de Personal (carrer de la Sang nº 5, pis 5é), a partir de la publicació d'aquestes bases en el DOGV.
  
2n. Interpretació d'una obra escollida pel tribunal, entre dues de presentades per l'opositor.
  
3r. Interpretació a primera vista, d'una obra composta expressament pel tribunal.
  
Segon exercici. De caràcter obligatori i eliminatori.
  
Consistirà en la defensa oral de la memòria presentada juntament amb la instància-sol·licitud, i s'hi haurà de contestar a les qüestions que plantege el tribunal en relació amb la memòria.
  
Tercer exercici. De caràcter obligatori i eliminatori.
  
Prova pràctica: consistirà en el desenvolupament d'una classe pràctica amb alumnes de l'Escola Municipal de Dolçaina.